*- - N C C S - -*

NORDIC COLLEGE OF CARING SCIENCE

**Protokoll styremøte NCCS, 4/2018**

TID: 5.april 2018, klokken 1300-1500 (no/sv tid)

Møteform: Skype (se lenke sendt ut fra MA)

Tilstede: Margareta Asp (MA), Lena Boussaid (LB), Ulrica Hörberg (UH), Janne Brammer Damsgaard (JBD, Ann-Helen Sandvik (AHS), Kari Marie Thorkildsen (KMT), Dag Karterud (DK), Oscar Tranvåg (OT) fra kl 1400.

DAGSORDEN:

 23/2018: Sakslisten godkjent.

I tillegg vil vi ha en gjennomgang av dagsorden for styremøte og program ellers i forbindelse med årsmøte-dette skjedde underveis i møtet, særlig under sak 30/2018.

 24/2018: Protokoll 3/2018 (fra 12.mars) godkjent.

 25/2018: Forvaltningsberettelse for NCCS og forslag til budsjett for 2018.

(Kommentarer/spørsmål til saken i styremøte:)

I tråd med tidligere praksis budsjetteres utgifter til påfølgende års konferanse (2019) på

2019-budsjettet (og ikke dette årets budsjett). Til utlegg for planleggingsarbeid som

påløper dette året, benyttes posten «øvrige kostnader».

Årsmøte vil orienteres om budsjettpraksis og bruk av midler gjennom dette året.

 26/2018: Forvaltningsberettelse for SJCS og forslag til budsjett for 2018:

Ingen kommentarer fra styret.

 27/2018: Forslag til saker på årsmøtet 2018: Felles budsjett for NCCS og SJCS?

Styret ser ingen grunn til ikke å ha felles budsjett og regnskap for NCCS/SJCS. Det er ingen prinsipielle organisatoriske hindringer i vegen, og det vil i tillegg være innsparinger på felles bokføring.

Det forutsettes at praktisk/tekniske forhold knyttet til budsjettering og regnskapsføring for respektive NCCS/SJCS’s aktiviteter, tas hensyn til (eksempelvis med hensyn til reiser og andre utlegg).

Denne saken er drøftet med revisor som ikke har motforestillinger mot å ha felles regnskap og budsjett for NCCS og SJCS.

 28/2018: Ny dagsorden for årsmøtene den 25.april

Redaktørene for SJCS kan ikke delta på årsmøtet i april, så møtet må legges på et

annet tidspunkt. Det blir kun NCCSF som kan ha møtet kl 1500-1630).

NCCS har et møte med SJCS den 18.april for å gå igjennom budsjett/virksomhetsberettelse for SJCS, sammen med styret.

Så orienteres årsmøte.

Styremøte starter ca kl 1400 tirsdag 24 april (lunsj kl 1400) og fortsetter neste dag.

 29/2018: Valg av medlemmer til NCCSF

Lena Boussaid og Regner Birkelund har sagt ja til omvalg og velges for en ny periode

 30/2018: NCCS’ virksomhetsberetning og utkast til virksomhetsplan:

(Kommentarer i styremøtet, som også vil tas videre på styremøte i Eskilstuna:)

NCCS ønsker å ta et initiativ til å fremme kandidater til hedersmedlemmer i forbindelse med neste års konferanse/årsmøte.

Styret oppfordres til å tenke på - / fremme aktuelle kandidater.

Det vurderes et samarbeid med andre organisasjoner med tanke på neste års konferanse. EACS vurderes spesielt; UH tar kontakt med EACS); Flere arrangører kan bidra til større interesse om konferansen (og tema relevant for «caring science»).

Styret diskuterte også hva som kan fremme NCCS’ formål i framtiden; vi ønsker å fortsette denne diskusjonen på styremøte i april, særlig om NCCS for eksempel kan fokusere på stipendiaters prosjekter og interesser innen caring science? Vi ser et potensiale for NCCS med tanke på rekruttering og for NCCS generelt – ikke minst fordi det involverer veiledere, kolleger i fagmiljøene rundt stipendiatene, postdoc og potensielle stipendiater.

Virksomhetsberetningen skal også beskrive/inkludere noe vedrørende siste årsmøte i Bodø.

Finland nevnes som aktuelt sted for neste års konferanse – årsmøte.

 31/2018: (ca kl 1400:) Samtale om kriterier for tildeling av stipendier m.m.

(Oscar Tranvåg deltok på denne delen av møtet: sekretær refererer utfyllende fra OT’s redegjørelse til styret:)

Det fleste som søker stipend synes de har fått tilstrekkelig info gjennom utlysningstekst. Et par henvendelser har kommet riktignok - der man har lurt på om det finnes søknadsskjema som kan anvendes. Ellers har man forholdt seg til utlysningsteksten (der kriterier står) og ellers det som står i statutene.

Pr idag skal ikke tildeling av stipendier overstige 80% av årets resultat. Et forslag er nå å knytte denne rammen til forutgående års resultat.

Når det gjelder vurderingskriterier til forskningsstipendiet, så skal begrunnelsene ha fokus på NCCFS’s målsetting og statuttene for fondet (jf hjemmesiden).

I tillegg skal prosjektbeskrivelsen holde god kvalitet; I så fall blir det en skjønnsmessig vurdering, hvis en må prioritere innen den økonomisk rammen. (Stipendbeløpet er på 10000 sv kroner).

Reisestipendiet (er på 6000 sv kr): Kriterier her er knyttet til deltagelse på forskningskonferanser og har lignende kriterier som for forskningsstipendiet (se over). Dette stipendiet kan også gjelde deltagelse på workshop.

Budsjett skal vedlegges søknadene. Det skal også redegjøres for andre støtteordninger fra andre instanser.

Søker må ha vært medlem de siste to årene.

Avslag kan ikke ankes.

Rapporteringsplikt etter at midlene er anvendt, evt tilbakebetales hvis en ikke følger opp i tråd med kriteriene.

Stipend deles ut på NCCS’ årlige konferanse

Ad rapporteringsplikt; om vi må arbeide for å få fram mer eksplisitt hva rapporteringsplikten innebærer (særlig ift dokumentasjon av brukte midler). En har bedt om uttalelse ifra revisor om konsekvenser for manglende rapportering for revisjonens del: Når det gjelder så små beløp, vil det ikke være noe stort problem, men det anses viktig å dokumentert hva midlene brukes til.

Spørsmål til Oscar i styremøtet:

Vedrørende rapporteringsplikten – om det kunne legges inn et kriterium om formidling fra konferanser en har fått støtte til? (Eksempelvis til hjemmesiden og/eller på andre måter?)

En ønsker at kriteriene finnes på hjemmesiden og er tilgjengelig, i tillegg til hvordan søkeprosessen er. Ønskelig at utlysningsteksten legges ut – at denne fornyes ved hver utlysning.. slik at den alltid er tilgjengelig på hjemmesiden.

1. Et par ting ifra Oscar: Vedr årsmøteprotokollen ligger ute på hjemmesiden, men mangler underskrifter! Obs dato er ikke korrekt! Obs pkt 2, er Oscar og Lillemor skrive under.
2. Editorial board er ikke oppdatert! Siste endring ble gjort 2017 (se årsmøteprotokoll) – den er heller ikke gjort! (jf årsmøteprotokoll)

Sekretæren vil følge opp de siste sakene som ble nevnt. Ellers tok styret orienteringen til etterretning (takk til Oscar!)

 32/2018: Evt

* MA sender en epost til hvor vi skal møtes den 24 april.

Eskilstuna/Oslo, 6.april 2018

Margareta Asp Dag Karterud

Leder NCCS sekretær NCCS